stanford-oval/wikipedia huggingface dataset:
קפטן (הוקי קרח)
הערות שוליים

↑  National Hockey League (2023). Official Rules 2023-2024 (PDF). New York City. p. 7. ארכיון (PDF) מ-2024-05-15. נבדק ב-2024-06-03. Only the Captain, when invited to do so by the Referee, shall have the privilege of discussing any point relating to the interpretation of rules
↑  National Collegiate Athletic Association (2022). 2022-23 and 2023-24 Ice Hockey Rules Book (PDF). אינדיאנפוליס. p. 17. ISSN 0735-9195. ארכיון (PDF) מ-2023-10-21. נבדק ב-2024-06-03. One game captain shall be appointed by each team, and shall be the only player to have the privilege of discussing with the referee any questions relating to interpretation of rules that may arise during the progress of a game.
↑  Ontario Hockey League (2023). Official Rules 2023-2024 (PDF). ארכיון (PDF) מ-2024-04-16. נבדק ב-2024-06-03.
↑  "SI Flashback: Stanley Cup 1997". CNN.
↑  International Ice Hockey Federation. "IIHF Rule Book" (PDF). International Ice Hockey Federation. נבדק ב-18 באוקטובר 2008. {{cite web}}:  (עזרה)
1 2  National Hockey League (2007). "National Hockey League Official Rules". Triumph Books. אורכב מ-המקור (PDF) ב-ספטמבר 25, 2005. נבדק ב-אוקטובר 20, 2007.
↑  Role of NHL captain much more than fans 'C' | NHL.com, www.nhl.com, ‏2023-09-20 (באנגלית)
1 2  "Daryl Sittler's longest year," Frank Orr, טורונטו סטאר, March 16, 1980, p. C3.
↑  "Maple Leaf forever? Sittler will stay put at least this season," Ken McKee, Toronto Star, March 8, 1980, p. C3.
↑  National Collegiate Athletic Association (באוגוסט 2008). "2008–10 NCAA Men's and Women's Ice Hockey Rules and Interpretations". NCAA Ice Hockey Rules. Indianapolis, Indiana: National Collegiate Athletic Association: 178. ISSN 0735-9195. {{cite journal}}:  (עזרה)
↑  McDavid's dedication to craft leads to captaincy | Edmonton Oilers, www.nhl.com, ‏2016-10-05 (באנגלית)
↑  Iginla becomes first black captain in NHL history, ESPN.com
↑  The Province, web.archive.org, ‏2008-10-03
הקפטנים ניקלאס לידסטרם מהדטרויט רד וינגס (ימין) וראיין גצלף מהאנהיים דאקס (אמצע) מדברים עם שופט
יבגני מלקין בנובמבר 2017: האות "A" נמצאת בצד שמאל של החולצה (מנקודת מבטו של הלובש)
איתן פרויד

איתן פרויד (15 במרץ 1931 - 9 בנובמבר 1962) היה שחיין ישראלי. אלוף ישראל בשחייה. בעל מדליית זהב מהמכביה השלישית.
ביוגרפיה

פרויד בנם של יצחק, רופא מיילד ומנהל בית החולים ליולדות פרויד ופאולינה. הוא בוגר הגימנסיה הרצליה. התאמן בקבוצת השחייה של ברית מכבים עתיד.
התגייס לפלמ"ח, ושרת בחטיבת יפתח בגדוד השלישי ביחידת החבלנים. במלחמת העצמאות לחם בקרבות בדגניה, צמח, עין גב, בקרבות לטרון ושער הגיא. 
הוא השתתף בקרבות בצפת וכן בקרבות הקסטל. בצה"ל שימש כמדריך ספורט בחיל האוויר.
בוגר הפקולטה להנדסת מכונות בטכניון. עבד בחברת "חמת" ובתה"ל. שימש כיו"ר ועד העובדים של תה"ל.
ביוגרפיה > קריירת שחייה

בשנת 1947 קבע פרויד במשחה ל-100 מטר חופשי את התוצאה המהירה בארץ בשיא נוער חדש של 1:06.2 דקות, לאחר ניצחון על שלמה תנשמת ממכבי חיפה.
ביוגרפיה > קריירת שחייה > מדליית זהב מהמכביה

בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה פרויד במדליית זהב, במשחה שליחים 4x200 מטר חופשי ביחד עם ארנון טורין, ישעיהו אלבאום ונחום בוך בתוצאה של 10:07.6 דקות, לפני אוסטריה והודו. נוסף על כך, הוא סיים במקום שישי במשחה ל-100 מטר חופשי בתוצאה של 1:07.6 דקות, שלישי מבין השחיינים הישראלים.
באליפות ישראל בשחייה שנערכה בבת גלים באוקטובר 1952, זכה פרויד במדליית ארד, במשחה ל-100 מטר חופשי בתוצאה של 1:07.7 דקות, אחרי נחום בוך (1:04.5 דקות) וארנון טורין (1:05.5 דקות).
במכביה החמישית שנערכה בשנת 1957 סיים פרויד במקום חמישי במוקדמות במשחה ל-200 מטר פרפר בתוצאה של 3:08.0 דקות ולא עלה למשחה הגמר.
חיים אישיים

פרויד נישא בשנת 1956 לאביבה ולהם נולדו שתי בנות, רחל ואפרת. המשפחה התגוררה בגבעתיים. הוא נפטר ב-10 בנובמבר 1962 לאחר מחלה ממושכת, והובא למנוחות בבית העלמין קריית שאול . משנת 1963 נערכת אליפות תל אביב לזכרו במשך שנים רבות.
ארבעת נכדיו היו לשחיינים מצטיינים. שלושה מצד הבת רחל, גיא ברנע, שחייין אולימפי, אלוף ושיאן ישראל, מקום שישי בעולם (שנגחאי 2011), ניר ברנע אלוף ישראל ואור ברנע ואחד מצד הבת אפרת, אייל פרויד.
הערות שוליים

↑  בית המשפט המחוזי תל אביב-יפו, הזמנה, חרות, 15 בינואר 1963
↑  תקוה וינשטוק, כאן נולדה תל אביב, מעריב, 31 בינואר 1955
↑  איתן פרויד, באתר הפלמ"ח
↑  לזכר נעדרים - איתן פרויד, דבר, 7 בינואר 1963
↑  אספורט - שחייה - נבחרת ת"א מנצחת את נבחרת חיפה בשחיה 19:41, הַבֹּקֶר, 10 באוגוסט 1947
↑  אספורט - שחייה - התקדמות נוספת של שחייני "הפועל". 7 שיאים חדשים, משמר, 21 בספטמבר 1947
↑  דבר הספורט, דבר, 6 באוקטובר 1950
↑  תוצאות המכביה, על המשמר, 4 באוקטובר 1950
↑  דבר הספורט - השחיינים עוד לא הספיקו לנוח, דבר, 15 באוקטובר 1952
↑  ידיעות המכביה - וואכנר, ריבנר ומייק וולק מצטיינים בשחייה, חרות, 22 בספטמבר 1957
↑  נפטר השחיין איתן פרויד, מעריב, 11 בנובמבר 1962
ארתור פרידנרייך

ארתור פרידנרייך (18 ביולי 1892 - 6 בספטמבר 1969, Arthur Friedenreich), שנודע גם בכינויו "הנמר", היה כדורגלן ברזילאי. פרידנרייך נחשב לכוכב-העל הראשון שהציג הכדורגל הברזילאי.[דרוש מקור]
חייו

פרידנרייך, שנולד בעיר סאו פאולו, היה בן תערובת לאב מהגר מגרמניה ואם ברזילאית שחומת עור. הוא החל את הקריירה בגיל 17, בקבוצת מ.כ גרמניה, ועבר בין מספר מועדונים במדינת סאו פאולו. הוא זכה בשבע אליפויות של סאו פאולו ועבר ב-1931 לשחק בפלמינגו מריו דה ז'ניירו, שם שיחק עד לפרישתו.
פרידנרייך נודע בזכות הטכניקה הגבוהה וחוכמת המשחק שלו, ויש לו חלק בהתפתחות סגנון הכדורגל שברזיל מזוהה עמו.[דרוש מקור] הוא סבל מגילויי גזענות במהלך הקריירה שלו בשל אמו השחורה. במקרים רבים לא שרקו בגין עבירות שנעשו נגדו. כדי להתחמק מעבירות אלו פיתח פרידנרייך הטעיות גוף ייחודיות שבאמצעותן הקשה על יריביו לעצור אותו בעבירות.[דרוש מקור]
ב-1914 זומן פרידנרייך לנבחרת הלאומית, ולזכותו 22 הופעות בינלאומיות. אף שהיה שחום עור, יכול היה לשחק בנבחרת משום שאביו היה גרמני לבן; רק משנת 1918 יכלו שחקני כדורגל שחומי עור להצטרף לנבחרת הלאומית. פרידנרייך שותף לזכיות בקופה אמריקה בשנים 1919 ו-1922. הוא כבש בהארכה את השער היחיד בגמר של 1919 נגד נבחרת אורוגוואי, והיה למלך שערי הטורניר עם ארבעה שערים - שם הדביקו לו האורוגוואים את כינויו "הנמר". הוא נטל חלק בסיבוב ההופעות שערכה נבחרת ברזיל באירופה ב-1925 והציג את סגנון משחקו החדשני לאירופאים. בשל סכסוך בין מדינות ריו דה ז'ניירו וסאו פאולו רק שחקנים מריו נסעו עם נבחרת ברזיל למונדיאל הראשון באורוגוואי ב-1930, ועל כן פרידנרייך לא יכול היה להשתתף בטורניר.
פרידנרייך היה לשחקן הראשון שעבר את רף אלף השערים[דרוש מקור]. הוא כבש למעלה מ-1,200 שערים בכל המסגרות השונות במהלך הקריירה, אם כי ההישג לא הוכר באופן רשמי על ידי פיפ"א.[דרוש מקור] פרידנרייך היה מלך שערי הליגה של סאו פאולו בשנים תשע פעמים ובחלק מן השנים חלק את תואר מלך השערים, עקב פיצול הליגה, שנבע מסכסוך בכדורגל הברזילאי.
ארתור פרידנרייך שיחק עד גיל 42 ובשנת 1934 פרש מתחום הכדורגל. הוא נפטר ב-6 בספטמבר 1969.
תארים

אליפות סאו פאולו (6): 1918, 1919, 1921, 1926, 1927, 1929
אליפות סאו פאולו: 1931
קופה אמריקה (2): 1919, 1922
גביע רוקה: 1914
השחקן המצטיין של הקופה אמריקה: 1919
מלך השערים של הקופה אמריקה: 1919
מלך השערים של אליפות סאו פאולו (9):
1912 (12 שערים)
1914 (12 שערים)★
1917 (15 שערים)
1918 (25 שערים)
1919 (26 שערים)
1921 (33 שערים)
1927 (13 שערים)★
1928 (29 שערים)★
1929 (16 שערים)★
IFFHS שחקן הברזילאי של המאה ה-20 (מקום חמישי)
IFFHS שחקן דרום-אמריקאי של המאה ה-20 (מקום 13)
★חלק את תואר מלך השערים
רוברט דובר

רוברט ג'פרי דובר (באנגלית: Robert Jeffrey Dover;‏ נולד ב-7 ביוני 1956) הוא רוכב סוסים יהודי-אמריקאי לשעבר, זוכה 4 מדליות ארד ברציפות ב-4 אולימפיאדות (ברצלונה 1992 - אתונה 2004) ברכיבה אמנותית (דרסאז') בתחרות הקבוצתית. ייצג את ארצות הברית ב-6 אולימפיאדות. הוא רוכב הסוסים המעוטר ביותר בארצות הברית. דובר היה לספורטאי האולימפי ההומו הגלוי הראשון, לאחר שיצא מהארון בשנת 1988.
ביוגרפיה

דובר נולד וגדל בשיקגו, אילינוי בן למשפחה יהודית. הוא החל לרכב על סוסים באופן תחרותי בגיל 13, לאחר שקיבל סוס כמתנת בר מצווה. בגיל 19 בחר להתמקצע ברכיבה אמנותית. הוא בוגר אוניברסיטת ג'ורג'יה. בכל שש הפעמים בהם השתתף במשחקים האולימפיים הוא שימש כקפטן הנבחרת.
באולימפיאדת לוס אנג'לס (1984) הוא השתתף לראשונה במשחקים האולימפיים וסיים במקום 17 בתחרות האישית ובמקום שישי בתחרות הקבוצתית.
בתחרות גראנד פרי שנערכה באאכן, גרמניה בשנת 1987 ניצח דובר את ריינר קלימקה מגרמניה, זוכה 6 מדליות זהב אוליפיות ובכך היה לאמריקאי הראשון שזכה בתחרות זו לאחר 27 שנים.
באולימפיאדת סיאול (1988) הוא סיים במקום 13 בתחרות האישית ובמקום שישי בתחרות הקבוצתית.
באולימפיאדת ברצלונה (1992) הוא זכה במדליית ארד בתחרות הקבוצתית וסיים במקום 22 בתחרות האישית.
באליפות העולם ברכיבה שנערכה בהאג, הולנד בשנת 1994 זכה דובר במדליית ארד בתחרות הקבוצתית
באולימפיאדת אטלנטה (1996) הוא זכה במדליית ארד בתחרות הקבוצתית בפעם השנייה ברציפות וסיים במקום 25 בתחרות האישית.
באולימפיאדת סידני (2000) הוא זכה במדליית ארד בתחרות הקבוצתית בפעם השלישית ברציפות וסיים במקום 23 בתחרות האישית.
באולימפיאדת אתונה (2004) הוא זכה במדליית ארד בתחרות הקבוצתית בפעם הרביעית ברציפות וסיים במקום שישי בתחרות האישית.
בשנת 2009 פרש דובר מרכיבה תחרותית.
חיים אישיים

דובר יצא מהארון כהומו בשנת 1988 ובכך היה לספורטאי האולימפי הראשון הפעיל שהוא הוא גלוי. היציאה שלו נעשתה בתקופה שבה התפשטה מחלת האיידס.
תארים והישגים

במהלך הקריירה שלו הוא זכה 5 פעמים בתואר אלוף ארצות הברית בדרסאז' וביותר מ-100 תוארי גראנד פרי. דובר זכה ביותר תארים מכל רוכב סוסים אמריקאי אחר בהיסטוריה.
הנצחה

ב-2013 הונצח דובר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.
הערות שוליים

↑  By Cyd Zeigler, Robert Dover was the first out gay Olympic athlete, in 1988, February 19, 2020 (באנגלית)
| --- | --- |
בקרת זהויות :  GND: 118680587  VIAF: 47556114   WorldCat (עם VIAF): 47556114
דימוי הגבר היהודי כאישה

דימוי הגבר היהודי כאישה הוא דימוי אנטישמי שהיה נפוץ במדינות מערב אירופה בימי הביניים, ומייחס לגברים יהודים מחזור נשי. לדעת היסטוריונים של תולדות עם ישראל הדימוי מהווה את אחד המוטיבים הביולוגיים-גזעיים הראשונים ששימשו את הנוצרים, כיוון שקודם לכן המקורות האנטי יהודיים התייחסו לשנאת היהודים לרוב בשל סיבות דתיות.
היסטוריה

כמרים ומטיפים נוצרים טענו בפני קהליהם ובפני יהודים שאותם רצו לנצר, כי ביום שנצלב ישו ודמו הוקז החליט אלוהים שבני ישראל ישלמו על כך בדמם, וידממו פעם בחודש כמו הווסת הנשי. כדי לכפר על דימום זה "חוטפים היהודים ילד נוצרי שבאמצעות קורבן דמו הם מנסים להניא את האל מהקללה עליהם". לדעת חוקרים כמו פרופסור רם בן-שלום מהאוניברסיטה העברית, אפשר שדימוי זה תרם להחלשת תחושת הביטחון של קהילות היהודים במדינות אלה. הדימוי קישר חולשה פיזית ונשיות לזהות היהודית.
פרופסור בן-שלום מביא במאמריו את דברי יצחק נתן, תלמיד חכם ומלומד יהודי שחי בארל שבדרום צרפת במאה ה-15. יצחק נתן מצטט את דבריו של המטיף הידוע, הנזיר הדומיניקני וינסנט פרר, לאנוסים וליהודים מומרים שרצה לחזק את דבקותם בנצרות אחרי ויכוח טורטוסה. נתן מציין כי דברי הנזיר נתפסו כ"מגוחכים" באוזני קהל השומעים ממוצא יהודי שבפניהם דרש והטיף. בן-שלום גורס שאף שבכתבי הדרשות של הנזיר פרר שפורסמו עד כה לא הוזכרה העלילה על הדימום (יש כתבים שעדיין לא פורסמו אקדמית), ייתכן שיצחק נתן שילב דרשות אחרות בנושא זה שאותן שמע מנזירים דומיניקניים או פרנציסקנים אחרים בפרובנס, וייחס את התגובה הלועגת והמפקפקת של היהודים שהתנצרו (בין אם באונס או שמרצון) לדרשה של פרר.
ארווין רזניק טען שהתסמינים של וסת בימי הביניים הם כשל מלנכוליה וייתכן שזהו המקור של התפיסה. אלברטוס מגנוס כותב שליהודים יש וסת בשל תזונה כשרה.
דוד כ"ץ טוען שטענה זו היוותה בסיס לעלילת דם. הוא מצטט את תומאס קלוורט, כומר בן המאה ה-15, שטוען שיהודים השתמשו בדם נוצרי כדי להבריא ממחלת הווסת שלהם.
דימוי היהודי במחזה "הסוחר מוונציה"

החוקר דוד ס. כ"ץ כותב במאמר "המגדר של שיילוק", שהיהודים באירופה בראשית המאה ה-16 וה-17 נתפסו כשונים לא רק בגלל הדת, אלא גם בגלל מאפיינים פיזיים, וביניהם ריח דוחה, קרניים, זנב, וצבע עור כהה. הגברים היהודים היו נימולים ושונים מהנוצרים במאפיין פיזיולוגי שקשור למין, והאמונה שלגברים יהודים יש מחזור הייתה נפוצה באירופה ובאנגליה. ב-1648 חיבר הכומר האנגלי תומאס קלברט (Thomas Calvert) מסה על חטאי היהודים, ובה כתב שהיהודים נענשו בעונש כה משפיל, ש"גברים יהודים, בדומה לנשים, נענשים ב-cursu menstruo sanguinis" (בלטינית: מחזור דימום חודשי).
לדברי כ"ץ, שיילוק היהודי במחזה "הסוחר מוונציה" היה המייצג העיקרי של יהדות אירופה למיליוני אנשים בארבע מאות השנים האחרונות, ובמחזה יש רמז לאמונה במחזור הגברי. שיילוק פותח את נאומו המפורסם במילים "ואין ליהודי עיניים?", ומנסה לשכנע את הקהל שאין הבדל פיזיולוגי בינו לבין אחרים - "אם תדקרו אותנו - לא נזוב דם?" אבל זה לא מה שהקהל חושב, שיילוק נשא את הסימן המובהק לשוני, אנלוגי לרגליים המפורסות של השטן עצמו. לדעת כץ בנאום ששייקספיר שם בפי שיילוק יש רמז למיתוס על הדימום מאיבר המין, משום ששייקספיר משתמש במילה prick ("לדקור", אבל בסלנג גם שם לאיבר המין הגברי), ובתקופתו של שייקספיר המילה כבר קיבלה את המובן הוולגרי שלה. כ"ץ סבור שעצם הרעיון שאדם כה נקלה מנסה לשכנע שהוא לא שונה מאחרים היה קומי, ולכן השימוש במילה prick קרוב לוודאי הצחיק את הקהל שהכיר את הסיפור על המחזור הגברי.
בתרבות האסלאם

תחת השלטון המוסלמי בתימן הוכרחו היהודים לרכב על חמוריהם (הבהמה היחידה שהותרה להם) עם שתי רגליהם על צד אחד של בעל החיים לפי הכתוב בספר המשפטים של האימאם יחיא אלהאדי הראשון. זוהי למעשה אותה ההוראה שניתנה גם לנשים מוסלמיות, שכן ישיבה על גב בהמה עם רגליים פשוקות לשני הצדדים נחשב למעשה "לא צנוע" לדעת הפרשנים המוסלמים.
בתרבות המודרנית

התאוריה על הגבר היהודי כאשה נזכרת בסרט "המאמין" (2001) על ידי הדמות הראשית, דני, בחור יהודי שהפך לנאו-נאצי (השחקן ראיין גוסלינג), הקובע בשיחה עם עיתונאי, בה הוא שוטח את משנתו האנטישמית, כי "היהודי במהותו הוא נקבה".
בסדרת האנימציה, סאות'פארק, הילד האנטישמי והגזען אריק קרטמן נוהג לשאול מדי פעם את הילד היהודי, קייל ברופלובסקי, האם הוא במחזור או לעיתים נדירות יותר (בספיישל "ממלכת הדמיון", למשל) לפנות אליו כאל אישה וחושב שלגופם של היהודים "אין פי טבעת".
לפי אבנר דינור התנועה הציונית המשיכה את מיתוס האנטישמי ומיתגה את יהודי העבר כנשיים (במשמעות של חלשים) בעוד הם עצמם גברים שלקחו את עתידם בידיים. מספר אישים הפעילים בתנועה הפמיניסטית (ביניהם דניאל בויארין) קיבלו את ההגדרה של היהדות כנשית וכעובדה חיובית.
הערות שוליים

↑  רם בן-שלום, מרטירולוגיה יהודית והמרות דת בספרד ובאשכנז בימי הביניים; הערכת ה"הערכה המחדשת", תרביץ ע גליון ב', 2001, עמ' 279-300 (המאמר זמין לצפייה במאגר JSTOR לאחר הרשמה)
↑  רם בן-שלום, עלילת הדם בארל והמיסיון הפרנציסקני באביניון בשנת 1453, ציון ס"ג, ד', 1998, עמ' 391-408 (המאמר זמין לצפייה במאגר JSTOR לאחר הרשמה)
↑  רם בן-שלום, ויכוח טורטוסה, ויסנטי פרר ובעיית האנוסים על פי עדותו של יצחק נתן, ציון נ"ו, א', 1991, עמ' 21-45 (המאמר זמין לצפייה במאגר JSTOR לאחר הרשמה)
↑  אבנר דינור, ‏עלילת דם אחרת: קריאה פמיניסטית במיתוס הוסת היהודית גברית, תמונת מחזור: עיונים בשיח הווסת בישראל, הוצאת מכללת ספיר, ישראל, 2017, באתר Academia.edu
↑  Shylock’s Gender, Jewish Male Menstruation in Early Modern England, David S. Katz
↑  Jews in the Early Modern English Imagination: A Scattered Nation, Eva Johanna Holmberg, 129
↑  הספר של כץ ע' 441
↑  Shylock’s Gender, Jewish Male Menstruation in Early Modern England, David S. Katz, עמ 460-461
↑  אבנר דינור, ‏עלילת דם אחרת: קריאה פמיניסטית במיתוס הוסת היהודית גברית, תמונת מחזור: עיונים בשיח הווסת בישראל, הוצאת מכללת ספיר, ישראל, 2017, באתר Academia.edu
↑  אבנר דינור, ‏עלילת דם אחרת: קריאה פמיניסטית במיתוס הוסת היהודית גברית, תמונת מחזור: עיונים בשיח הווסת בישראל, הוצאת מכללת ספיר, ישראל, 2017, באתר Academia.edu
ישראל גלובוס

ישראל גלובוס (1942–1992) היה ספורטאי ישראלי. מחלוצי ספורט הנכים בישראל. בעל 6 מדליות מהמשחקים הפאראלימפיים. כיהן כיו"ר איגוד הגג של ארגוני הנכים בישראל.
גלובוס ייצג את ישראל בארבע אולימפיאדות. כשחקן כדורסל כיסאות גלגלים זכה עם נבחרת ישראל בחמש מדליות. נוסף לכך, זכה במדליית ארד אישית, במשחה ל-50 גב במשחקים הפאראלימפיים רומא (1960). שימש כרשם הפטנטים ורשם החברות של מדינת ישראל.
ביוגרפיה

גלובוס נולד לשרה גיטרמן ואלעזר לייב גלובוס. סבל מנכות פיזית קשה לאחר שלקה במחלת פוליו בעודו בן 14, בכיתה ח' (1956). עקב מחלתו ולאחר אשפוז ממושך, הוריו נסעו לארצות הברית במטרה לתמוך בשיקומו. המשפחה שהתה בארצות הברית שנתיים. בשובו היה גלובוס בן 17 והשלים את לימודי התיכון בישראל. לאחר שהצבא קבע שאינו כשיר לשרת, גלובוס פנה ללימודי משפטים באוניברסיטה העברית בירושלים. אביו, שכיהן כיועץ המשפטי הראשון של משרד הבריאות, נפטר במהלך לימודיו. לאחר שהוסמך כעו"ד החל לעבוד באגף רשם החברות במשרד המשפטים. כסגן הרשם היה ממובילי תהליך העברת מרשם החברות למערכת ממוחשבת, ב-1974. ב-1979 מונה לרשם החברות והוא כיהן בתפקיד זה עד לפטירתו בשנת 1992, בגיל 49. שימש גם כרשם הפטנטים.
גלובוס בין חולי הפוליו הבודדים בישראל שסבלו מתופעת ה"פוסט-פוליו", אשר הובילה לאשפוזו במשך חודש בבית החולים הדסה עין כרם, במסגרתו עבר שיקום נוסף.
גלובוס היה פעיל חברתי למען ציבור הנכים וכיהן בין היתר כיו"ר איגוד הגג של ארגוני הנכים. גלובוס יזם את הקמת מועדון הספורט לנכים בירושלים והיה מאמנו הראשון. בין היתר היה ממייסדי קבוצת הכדורסל איל"ן ירושלים. על שמו התקיים כל שנה, כשני עשורים, טורניר ארצי לטניס בכיסאות גלגלים "טורניר גלובוס", שאורגן בידי משפחת גלובוס. הטורניר פעל במסגרת של איל"ן, כיוון שגלובוס היה חבר הנהלה בסניף ירושלים של הארגון במשך שנים רבות.
היה מיוזמי חקיקת חוק החינוך המיוחד במסגרתו עוגנה בחוק הישראלי, לראשונה, זכאותם של ילדים בעלי מוגבלויות לטיפולים במימון ציבורי.
גלובוס התנגד נחרצות לתלות של ציבור הנכים (שאינם נכי צה"ל) ברווחה ממשלתית וסבר כי יש לטפח תרבות של אי-תלות, מתוך תפישת עולם הרואה בנכים אנשים ככל האנשים, שאמנם ראוי שיהיו זכאים להתאמות הנדרשות, דוגמת דיור מונגש או קצבאות למי שאינו יכול לעבוד, אך לא לסעד כללי. מטעמים דומים, התנגד גלובוס לסגרגציה בין נכים לשאינם נכים.
משפחה

את אשתו, שולה, הכיר כאשר היה בן 17 והיא בת 15. הוריה של שולה התנגדו לנישואים בשל נכותו של גלובוס.
גלובוס היה אבא ל-4 ילדים. בנו הבכור, עו"ד אייל גלובוס, כיהן משנת 2014 עד 2020 כראש רשות התאגידים ובמסגרת זאת גם רשם העמותות. בנו השני, ירון גלובוס, הוא כלכלן המתגורר בניו יורק, ארצות הברית. בתו השלישית, אורית סקר, היא אדריכלית שכיהנה בין השנים 2010 ועד 2014 כמהנדסת המועצה המקומית זכרון יעקב. בת הזקונים, שירלי גלובוס אופנר, היא אדריכלית המתגוררת בנוה אילן.
ג'יימס וב (כדורסלן)

| --- | --- |

ובּ, 2024
 לידה:  19 באוגוסט 1993 (בן 31) אוגוסטה, ארצות הברית 
 עמדה:  סמול פורוורד / פאוור פורוורד
 גובה:  2.06 מטרים
 מכללה:  מכללת צפון איידהו (2012–2013) אוניברסיטת בויס סטייט (2014–2016)
 דראפט:  לא נבחר, 2016
 קבוצות כשחקן
 2016–2018 2017–2018 2018 2018–2019 2019–2020 2020–2021 2021–2022 2022–2023 2023–2024 2024–:  דלאוור 87' ברוקלין נטס ←לונג איילנד נטס טלקום בון איווה וולבס לאריסה מורסיה ולנסיה מכבי תל אביב פינאר קרשיאקה
 הישגים כשחקן
 אליפות ישראל (2024)
 
ג'יימס ובּ השלישי (באנגלית: James Webb III; נולד ב-19 באוגוסט 1993) הוא כדורסלן אמריקאי המשחק בעמדת הפאוור פורוורד בפינאר קרשיאקה מליגת העל הטורקית בכדורסל.
קריירה בתיכון

וב שיחק בבית הספר התיכון קרטיס בפטיסט באוגוסטה, ג'ורג'יה, במשך שנתיים לפני שעבר לבית הספר הווירטואלי אוקס, שם העמיד ממוצעים של 23 נקודות, תשעה ריבאונדים וחמישה אסיסטים למשחק כשנבחר ל-MVP של הקבוצה.
קריירת מכללות

וב החל את קריירת כדורסל המכללות שלו במכללת צפון איידהו, במדיה הופיע בכל 31 המשחקים, ב-17 מהם פתח בחמישייה. הוא העמיד ממוצעים של 9.2 נקודות ו-5.2 ריבאונדים למשחק ועזר לקבוצה להגיע למאזן 26–5.
בעונתו השנייה, הוא עבר לאוניברסיטת המדינה של בויסי שם העמיד ממוצעים של 15.8 נקודות, 9.1 ריבאונדים ו-1.4 חטיפות כג'וניור, והוביל את הברונקוס בשתי הקטגוריות הראשונות. הוא נבחר שלוש פעמים לשחקן השבוע של אזור מאונטיין וסט וזכה בחמישיית העונה באזור.
ב-27 במרץ 2016 הודיע וב שיוותר על עונתו האחרונה במכללות והכריז על מועמדותו לדראפט ה-NBA.
קריירה מקצועית > דלאוור 87' (2016–2018)

לאחר שלא נבחר בדראפט ה-NBA ‏2016 הצטרף וב לפילדלפיה 76' לליגת הקיץ של ה-NBA. ב-8 ביולי 2016 הוא חתם בסיקסרס, אך הוא נחתך ב-24 באוקטובר לאחר שהופיע בשישה משחקי קדם עונה. חמישה ימים לאחר מכן הוא נרכש על ידי הדלאוור 87', קבוצת ליגת הפיתוח של פילדלפיה. ב-7 במרץ 2017 הוא שוחרר מהקבוצה לאחר שנפצע בקרסול וגמר את העונה.
וב הוחתם מחדש על ידי דלאוור לעונת 2017/18.
קריירה מקצועית > ברוקלין נטס (2018)

ב-15 בינואר 2018 חתם וב על חוזה דו כיווני עם ברוקלין נטס מליגת ה-NBA, במדיה שיחק 10 משחקים וקלע 1.6 נקודות למשחק.
קריירה מקצועית > טלקום בון (2018–2019)

ב-23 באוגוסט 2018 חתם וב בטלקום בון מהבונדסליגה הגרמנית.
קריירה מקצועית > איווה וולבס (2019–2020)

ב-15 בנובמבר 2019 הודיעו האיווה וולבס, קבוצת ליגת הפיתוח של מינסוטה טימברוולבס, שהם רכשו את זכויות השחקן החוזר של וב. ב-20 בינואר 2020 קלע וב 20 נקודות, 14 ריבאונדים ושני אסיסטים מול גרינסבורו סווארם. במדי הוולבס הוא העמיד ממוצעים של 13.8 נקודות, 8.1 ריבאונדים ו-1.8 אסיסטים למשחק.
קריירה מקצועית > לאריסה (2020–2021)

ב-8 בספטמבר 2020 חתם וב בלאריסה מליגת העל היוונית. ב-13 משחקים הוא העמיד ממוצעים של 13.3 נקודות ו-9.6 ריבאונדים למשחק.
קריירה מקצועית > מורסיה (2021–2022)

ב-31 בינואר 2021 חתם וב במורסיה מליגת העל הספרדית עד סוף העונה. הוא חידש את חוזהו במועדון בקיץ 2021. ב-33 משחקי ליגה במהלך עונת 2021/22 רשם וב ממוצעים של 12.1 נקודות ו-5.4 ריבאונדים למשחק.
קריירה מקצועית > ולנסיה (2022–2023)

ב-8 ביולי 2022 חתם וב לשנתיים בוולנסיה מהליגה הספרדית והיורוליג.
קריירה מקצועית > מכבי תל אביב (2023–2024)

ב-5 ביולי 2023 חתם וב לשנתיים במכבי תל אביב מליגת העל והיורוליג. ב-5 ביולי 2024 עזב את מכבי תל אביב.
קריירה מקצועית > קרשיאקה (2024-הווה)

ב-11 ביולי 2024 חתם וב בפינאר קרשיאקה מליגת העל הטורקית וליגת האלופות.
חיים אישיים

ב-23 במאי 2019 נעצרו וב וסנטר פיניקס סאנס דאז, רישון הולמס, בגין החזקת מריחואנה במדינת פלורידה.
הערות שוליים

1 2 3 4  "Boise State bio". BroncosSports.com. 24 באוקטובר 2016. {{cite web}}:  (עזרה)
↑  "NIC's James Webb signs with Boise State University". NIC.edu. 14 בנובמבר 2012. {{cite web}}:  (עזרה)
1 2  "SOURCE: SIXERS SIGN UNDRAFTED BOISE STATE FORWARD JAMES WEBB III". CSNPhilly.com. 24 ביוני 2016. {{cite web}}:  (עזרה)
1 2  טאסט, ג'יי (24 ביוני 2016). "James Webb III gets two-year deal with 76ers". KTVB.com. {{cite web}}:  (עזרה)
↑  סאות'ורן, דייס (27 במרץ 2016). "Boise State basketball's James Webb III declares for NBA Draft, won't hire agent". IdahoStatesman.com. {{cite web}}:  (עזרה)
↑  בויד, ריי (1 ביולי 2016). "Ben Simmons Headlines Sixers Summer League Roster". CBSLocal.com. {{cite web}}:  (עזרה)
↑  "Sixers Announce Samsung NBA Summer League Roster, Signings". NBA.com. 8 ביולי 2016. {{cite web}}:  (עזרה)
↑  "Sixers Waive Five Players". NBA.com. 24 באוקטובר 2016. {{cite web}}:  (עזרה)
↑  "SEVENS INVITE 13 PLAYERS TO TRAINING CAMP". NBA.com. 29 באוקטובר 2016. אורכב מ-המקור ב-3 בנובמבר 2016. {{cite web}}:  (עזרה)
↑  "NBA D-League Transactions". ליגת הפיתוח של ה-NBA. אורכב מ-המקור ב-9 במרץ 2016. {{cite web}}:  (עזרה)
↑  "Brooklyn Nets Sign James Webb III to Two-way Contract". NBA.com. 15 בינואר 2018. {{cite web}}:  (עזרה)
↑  מארק, ברט (22 באוגוסט 2018). "James Webb III Ein Forward mit NBA-Erfahrung kommt zu den Telekom Baskets". Kölnische Rundschau. {{cite news}}:  (עזרה)
↑  נאטינג, סת' (15 בנובמבר 2019). "Wolves Acquire Returning Rights Player James Webb III". איווה וולבס. {{cite web}}:  (עזרה)
↑  "James Webb III: Big night versus Greensboro". CBS Sports. 21 בינואר 2020. {{cite news}}:  (עזרה)
↑  "James Webb III". USA Basketball.
↑  "James Webb III signs with Larisa". ספורטנדו. 15 בספטמבר 2020. {{cite web}}:  (עזרה)
↑  "El UCAM Murcia ficha a James Webb III". ucamdeportes.com (בספרדית). 31 בינואר 2021. נבדק ב-31 בינואר 2021. {{cite web}}:  (עזרה)
↑  "James Webb III, segon fitxatge de la plantilla masculina per a la temporada 22/23". ולנסיה (בספרדית). נבדק ב-2022-07-08.
↑  נועה פופלינגר, ‏החיזוק הראשון: ג'יימס ווב חתם במכבי ת"א, באתר ערוץ הספורט, 5 ביולי 2023
↑  x.com, X (formerly Twitter)
↑  "Suns' Holmes arrested for marijuana possession". NBA.com. 23 במאי 2019. {{cite web}}:  (עזרה)
קורי הארט

| --- | --- |

 לידה:  31 במאי 1962 (בן 62) מונטריאול, קנדה 
 מקום הקמה:  מונטריאול 
 מוקד פעילות:  קנדה 
 תקופת הפעילות:  מ-1981 
 מקום לימודים:  St. George's School of Montreal, Marianopolis College 
 סוגה:  מוזיקת הגל החדש 
 שפה מועדפת:  אנגלית 
 כלי נגינה:  פסנתר 
 חברת תקליטים:  Aquarius Records, קפיטול רקורדס 
 בן או בת זוג:  Julie Masse 
 מספר צאצאים:  4 
 פרסים והוקרה:  שדרת הכוכבים של קנדה (2016)  CASBY Award 
 www.coreyhart.com
 פרופיל ב-IMDb
 
קורי הארט, 1990
קורי הארט (באנגלית: Corey Hart; נולד ב-31 במאי 1962) הוא זמר קנדי-יהודי.